Ischias
Dobrý deň prajem, prosim môžem užívať spolu s časovým odstupom REMYELIN NSAI retard a Milgamu?
Ďakujem pekne za odpoveď.
Dobrý deň,
ďakujeme za Vašu otázku.
Vzhľadom na to, že obidva produkty obsahujú niektoré vitamíny skupiny B duplicitne (v prípade lieku Milgamma N sú totožné všetky 3 vitamíny skupiny B) ich súbežné užívanie Vám neodporúčam. Vitamíny skupiny B sa nachádzajú aj v bežnej strave a ich príjmom v rôznych prípravkoch môžete prekročiť denné odporúčané dávky týchto vitamínov. Dlhodobý zvýšený príjem niektorých vitamínov skupiny B nad denné odporúčané dávky môže mať negatívny vplyv na zdravotný stav, preto musí byť schválený ošetrujúcim lekárom po zhodnotení Vášho zdravotného stavu a zvážení prínosu liečby a možných rizík z nej vyplývajúcich.
Prajem pekný zvyšok dňa.
S pozdravom
PharmDr. Veronika Kiabová